🎨 Kuinka valitsen logoni fontin?
Fontti on kiistatta yksi logo tärkeimmistä asioista. Jotkin logot luottavat onnistuneesti pelkän kirjasintyypin voimaan. Esimerkiksi pelkästään kirjaimia päällekkäin yhdistämällä voidaan saada todella vakuuttavan näköinen logo.
 
 Valitse sellainen fontti, joka heijastelee yrityksesi brändiä. Serif-fontti antaa logollesi klassisen luotettavan vivahteen, kun taas sans-serif on rohkean nykyaikainen.
 
 Asioita ei kannata tehdä liian monimutkaisiksi. Pysyttele selkeässä ja suoraviivaisessa fontissa, jota pystyy lukemaan myös pienessä koossa. Vältä liian koristeellisia fontteja – ne antavat usein hieman mauttoman kuvan.
 
 Liian montaa fonttia ei kannata sekoittaa keskenään, mutta mikäli logoosi sisältyy myös jonkinlainen iskulause, niin siihen voi valita hieman erilaisen, pääfonttia mukailevan fontin.
 
 Kannattaa tutustua näihin 70+ ilmaiseen fonttiin.
fi
🎨 Kuinka valitset logoni värit?
Logon väreihin vaikuttaa monta asiaa. Väri herättää paljon tunteita ja mielikuvia, joten lempivärin sijaan yrityksen logoon kannattaa miettiä sellainen väri, joka heijastelee yrityksen identiteettiä.
 
 Kysy itseltäsi:
 
  	Mitä yrityksen brändi kuvastaa, ja mitkä värit vahvistavat tätä viestiä?
  	Mikä väri vetoaa parhaiten yrityksen kohderyhmään?
  	Missä logoa tullaan käyttämään? Sopiiko logo hyvin yhteen erilaisten alustojen kanssa?
 
 Värien psykologia on tässä kohtaa tärkeää ottaa huomioon. Esimerkiksi tumman sininen ja harmaa herättävät vakauden ja turvallisuuden tunteen, joten ne sopivat hyvin suuryritysten logojen värimaailmaan.
 
 Kirkkaan punaiset ja keltaiset värit auttavat logoasi erottumaan joukosta, mutta toisaalta niitä kannattaa käyttää harkiten, koska nämä värit myös usein viestivät vaarasta.
 
 Vihreän sävyt, kenties yhdessä sinisen kanssa, viestivät luonnollisuutta. Kirkas neonvihreä puolestaan luo nuorekkaan ja futuristisen vaikutelman.
 
 Suosittelen tutustumaan alla olevaan väriympyrään. Komplementtivärit – eli toisiaan vastakkaisella puolella olevat värit – luovat logoosi tasapainoisen värimaailman sopivalla kontrastilla. Toisaalta voit myös hyödyntää logossasi toisiaan lähellä olevia värejä – vaikkapa punaista ja oranssia, tai sinistä ja violettia.
fi
🎨 Mikä tiedostomuoto minun pitäisi valita? Kuinka suuren logon tarvitsen? Millainen resoluutio on tarpeeksi hyvä?
Kaikki riippuu logon käyttötarkoituksesta. Jos tarvitsen logon verkkosivuille tai vaikkapa sosiaaliseen mediaan, niin pienempi resoluutio (esimerkiksi 72dpi) riittää aivan hyvin, ja voit valita PNG-tiedostomuodon. PNG tukee myös läpinäkyviä logoja, mikäli sellaisen tarvitset.
 
 Mikäli suunnittelet tulostavasi logoa erilaisiin tuotteisiin, niin tarvitset suuren resoluution (ainakin 300dpi) PDF-tiedoston. Kaikkein paras olisi loputtomasti skaalautuva vektorimuotoinen logotiedosto – pyri siis löytämään SVG-muotoinen tiedosto, mikäli printtaat logoa.
 
 Mikäli haluat muokata logoasi vielä myöhemmin, niin tätä varten sinulla pitäisi olla PSD- tai AI-muotoinen logotiedosto.
 
 Myös logon kuvasuhde tietenkin riippuu käyttötarkoituksesta. Neliönmuotoinen kuva sopii yleisimpiin käyttötarkoituksiin, mutta toisaalta vaakatasoinen logoyhdistelmä toimii hyvin verkkosivujen otsikoissa, some-tilien kansikuvissa ja vastaavissa yhteyksissä. Vertikaalinen logo on hieman kömpelömpi.
fi
🎨 Mistä löydän ideoita logolle?
Hyvä kun kysyit! Inspiraatiota voi saada mistä tahansa. Tarvitsitpa sitten täysin uuden logon tai vain päivitystä vanhalle, niin riittää että pidät silmäsi auki verkkoa selatessa tai kadulla kävellessäsi. Mitkä logot herättävät mielenkiintosi? Yritä tunnistaa, mikä logossa oikeastaan viehättää. Onko kuvake hienon näköinen? Toimivatko värit juuri oikein? Onko fontti sopiva? Miltä logon asettelu näyttää?
 
 Joskus inspiraatio löytyy täysin odottamattomasta lähteestä, kuten onnittelukortista tai vaikkapa kävelystä metsässä. Luonnolliset muodot ovat usein hyvän näköisiä, ja jotkin kirjasintyypit vain yksinkertaisesti näyttävät juuri tilanteeseen sopivalta.
fi
🎨 Mitä eroa on logon suunnittelupalvelulla ja logotyökalulla?
Logotyökalu on logoja generoiva ohjelma, joka toimii verkkosivuston tai mobiilisovelluksen kautta. Yleensä aloitat generoimisen kertomalla muutamia perustietoja yrityksestäsi. Sitten sovellus generoi sinulle erilaisia logoja kyseisen palvelun logomallien pohjalta.
 
 Mikäli sinulla ei ole suurta budjettia logon tilaamiseen, tai yksinkertaisesti haluat suunnitella logosi itse, niin nämä online-pohjaiset työkalut voivat olla sinulle loistava ratkaisu. Monet palvelut tarjoavat myös todella kattavat ohjeet logon tekemiseen, joten sinulla ei tarvitse olla aikaisempaa kokemusta suunnittelusta.
 
 Logon suunnittelupalvelu tarjoaa erilaisia keinoja tilata ammattilaissuunnittelijan luoma logo. Jotkin palvelut antavat sinun valita sopivan suunnittelijan ja työskennellä suoraan hänen kanssaan, toiset taas järjestävät logon suunnittelukilpailun, jolloin saat nähtäväksesi useita logoehdotuksia.
 
 Logotyökalun käyttämiseen verrattuna nämä suunnittelupalvelut vaativat enemmän aikaa ja järjestelemistä, mutta toisaalta saat varmasti ainutlaatuisen, toiveidesi mukaan henkilökohtaisesti räätälöidyn logon.
fi
🎨 Pitääkö minun huolehtia logon tekijänoikeuksista?
Tämä hieman vaihtelee palveluiden mukaan, mutta yleensä saat tekijänoikeudet logon ostamisen yhteydessä. Joissakin tapauksissa voit myös hakea logollesi tavaramerkkiä.
fi